Գաբրիել Տոռես

Գաբրիել Արտուրո Տոռես Տեխադա (իսպ.՝ Gabriel Arturo Torres Tejada, հոկտեմբերի 31, 1988(1988-10-31), Պանամա, Պանամա), պանամացի ֆուտբոլիստ, «Ուաչիպատո» ակումբի և Պանամայի հավաքականի հարձակվող։ 2018 թվականի աշխարհի առաջնության մասնակից։


== Ակումբային կարիերա ==

Տոռեսն իր կարիերան սկսել է «Չեպո» ակումբում, որի կազմում անցկացրած նորամուտային մրցաշրջանում նվաճել է Ռոմել Ֆերնանդեսի գավաթը՝ 18 գոլով դառնալով նրա լավագույն ռմբարկու։ 2005 թվականին նա վարձավճարային հիմունքներով տեղափոխվել է «Սան Ֆրանցիսկո», որի կազմում հաղթել է Պանամայի առաջնությունում։ 2007 թվականին Գաբրիելը մեկնել է դիտումների իսպանական «Վալենսիայում» և անգլիական «Մանչեսթեր Յունայթեդում»։ Նույն թվականին նա տեղափոխվել է կոլումբիական «Լա Էկիդադ», որի հետ նվաճել է Կոլումբիայի գավաթը։ «Չեպո» վերադառնալուց հետո Տոռեսը վարձավճարով տեղափոխվել է «Ատլետիկո Ուիլա», ապա Կալիի «Ամերիկա»։
2011 թվականին Գաբրիելը տեղափոխվել է վենեսուելական «Սամորա» ակումբ։ Օգոստոսի 14-ին՝ «Տուկանես» ակումբի դեմ խաղում նա կատարել է իր նորամուտը Վենեսուելայի առաջնությունում։ Նույն հանդիպման ընթացքում նա խփել է իր առաջին գոլը թիմի կազմում։ 2012/2013 մրցաշրջանում Տոռեսն օգնել է թիմին հաղթել առաջնությունում և 20 գոլով դարձել նրա լավագույն ռմբարկու։
2013 թվականի ամռանը Գաբրիելը տեղափոխվել է ամերիկյան «Կոլորադո Ռեպիդզ»։ Օգոստոսի 18-ին «Վանկուվեր Ուայթքեփս» ակումբի դեմ խաղում նա կատարել է իր նորամուտը MLS-ում։ Հոկտեմբերի 6-ին «Սիեթլ Սաունդերս» ակումբի դեմ խաղում Տոռեսը խփել է իր առաջին գոլը ակումբի կազմում։ 2016 թվականի սկզբին նա վերադարձել է «Սամորա» և դարձել առաջնության լավագույն ռմբարկու։
2016 թվականի ամռանը Գաբրիելը տեղափոխվել է շվեյցարական «Լոզան»։ Հուլիսի 24-ին «Գրասհոփեր» ակումբի դեմ խաղում կատարել է իր նորամուտը շվեյցարական Սուպերլիգայում։ Հուլիսի 31-ին «Տուն» ակումբի դեմ խաղում Տոռեսը խփել է իր առաջին գոլը «Լոզանի» կազմում։
2018 թվականի սկզբին Գաբրիելը տեղափոխվել է չիլիական «Ուաչիտապո»։ Փետրվարի 18-ին «Օ’Հիգինս» ակումբի դեմ խաղում նա կատարել է իր նորամուտը Չիլիի առաջնությունում։ Նույն խաղում նա հեղինակել է իր առաջին գոլը «Ուաչիտապոյի» կազմում։ Փետրվարի 24-ին «Ունիվերսիդադ Կոնսեպսիոն» ակումբի դեն խաղում ձևակերպել է հեթ-տրիկ։


== Միջազգային կարիերա ==
2005 թվականի հոկտեմբերի 8-ին Տոռեսը կատարել է իր նորամուտը Պանամայի հավաքականի կազմում՝ մասնակցելով 2006 թվականի աշխարհի առաջնության նախընտրական փուլի շրջանակներում անցկացվող Տրինիդադ և Տոբագոյի հավաքականի դեմ խաղին։ 2006 թվականի սեպտեմբերի 6-ին կայացած Գվատեմալայի հավաքականի դեմ ընկերական խաղում նա խփել է իր առաջին գոլը հօգուտ ազգային հավաքականի։ 2011 թվականին Գաբրիելը մասնակցել է ԿՈՆԿԱԿԱՖ-ի ոսկե գավաթի խաղարկությանը, որի ընթացքում երկու անգամ խաղացել է ընդդեմ ԱՄՆ հավաքականի։
2013 թվականին Տոռեսը երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա իր թիմին օգնել է հասնել եզրափակիչ և դարձել է մրցաշարի լավագույն ռմբարկու՝ խփելով հինգ գոլ Մեքսիկայի, Մարտինիկայի և Կուբայի հավաքականների դեմ խաղերում։
2015 թվականին Գաբրիելը դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարում նա մասնակցել է Հոնդուրասի ու Տրինիդադ և Տոբագոյի հավաքականների դեմ խաղերին։
2016 թվականին Տոսրրեսն ընդգրկվել է Պանամայի հավաքականի հայտացուցակում՝ մասնակցելու Ամերիկայի գավաթի խաղարկությանը, որն անցկացվել է Միացյալ Նահանգներում։ Մրցաշարում նա մասնակցել է Չիլիի և Բոլիվիայի հավաքականների դեմ խաղերին։
2017 թվականին Տոռեսը չորրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա մասնակցել է ԱՄՆ-ի, Մարտինիկայի, Նիկարագուայի և Կոստա Ռիկայի հավաքականների դեմ խաղերին։ Նիկարագուայի և Մարտինիկայի հավաքականների դեմ խաղերում Գաբրիելը գոլ է խփել։
2018 թվականին Տոռեսը մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Բելգիայի և Թունիսի հավաքականների դեմ խաղերին։


=== Գոլերը Պանամայի հավաքականում ===


== Ձեռքբերումներ ==
Թիմային
 «Չեպո»

Ռոմել Ֆենրանդեսի գավաթի դափնեկիր — 2003 «Սան Ֆրանցիսկո»

 Պանամայի առաջնություն — Ապերտուրա 2006 «Լա Էկիդադ»

Կոլումբիայի գավաթակիր — 2008 Սամորա»

 Վենեսուելայի առաջնություն — 2012/2013Միջազգային
 Պանամա

 ԿՈՆԿԱԿԱՖ-ի ոսկե գավաթ — 2013
 ԿՈՆԿԱԿԱՖ-ի ոսկե գավաթ — 2015Անհատական

Պանամայի առաջնության լավագույն ռմբարկու (9 գոլ) — Կլաուսուրա 2007
Վենեսուելայի առաջնության լավագույն ռմբարկու (20 գոլ) — 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Debut statistics
Player profile at Posso Futbol